Kúpna zmluva
                                                               č. 04 – 14 – 35 -10

uzatvorená podľa § 588 a nasledujúcich ustanovení Občianskeho zákonníka medzi zmluvnými  stranami : 

Hlavné mesto SR Bratislava
Primaciálne nám. č. 1, 814 99  Bratislava
zastúpené starostom mestskej časti  Bratislava-Petržalka
Milanom  Ftáčnikom 
na základe plnej moci zo dňa 4. 6.2010
IČO: 603201
DIČ: 2020936643

ďalej  len „ predávajúci “

I.
Meno a priezvisko, rodné priezvisko:
Dátum narodenia:
Adresa trvalého pobytu:
Rodné číslo:
Bankové spojenie:
Číslo účtu:
Číslo telefónu:
E-mail:
(ďalej len „kupujúci“)
platí pre fyzickú osobu

II.
Obchodné meno:
Zastúpené:
Adresa sídla:
Zapísané v Obchodnom registri Okresného súdu ............................
Oddiel: ........................,vložka č. ....................
IČO:
Bankové spojenie:
Číslo účtu:
Číslo telefónu:
E-mail:
(ďalej len „kupujúci“)
platí pre právnickú osobu

III.
Meno a priezvisko, rodné priezvisko:
Dátum narodenia:
Adresa trvalého pobytu:
Rodné číslo:
Číslo živnostenského oprávnenia:
Bankové spojenie:
Číslo účtu:
Číslo telefónu:
E-mail:
(ďalej len „kupujúci“)
platí pre fyzickú osobu – podnikateľa

Článok 1

	Predávajúci je výlučným vlastníkom nehnuteľnosti v k. ú. Petržalka a to pozemku parc. č. 3662/20 – ostatné plochy o výmere 516 m2 vytvoreného podľa geometrického plánu č. 27/07, úradne overeného Správou katastra pre hlavné mesto SR Bratislavu pod č. 3450/07 dňa 27. 12. 2007, evidovanej ako parcela registra „C“ na LV č. 2159 – Hlavné mesto SR Bratislava. Pozemok bol do správy mestskej časti Bratislava-Petržalka zverený protokolom č. 78 zo dňa 1.11. 1991.

Článok 2

1.	Predávajúci dňa 13. 9. 2010 vyhlásil v súlade s § 9a ods. 1 písm. a) zákona č. 138/1991 Zb. o majetku obcí v znení neskorších predpisov a podľa §§ 281 a nasl. Obchodného zákonníka v znení neskorších predpisov obchodnú verejnú súťaž na prevod vlastníctva k nehnuteľnosti uvedenej v článku 1 tejto zmluvy.

2.	Prevod nehnuteľnosti uvedenej v článku 1 tejto zmluvy formou obchodnej verejnej súťaže a podmienky obchodnej verejnej súťaže schválilo Miestne zastupiteľstvo mestskej časti Bratislava-Petržalka na svojom zasadnutí dňa 24. 8. 2010 uznesením    č. 564. K prevodu nehnuteľnosti bol udelený predchádzajúci súhlas primátora             č. 14 01 0063 10 zo dňa 4. 6. 2010 a plná moc pre starostu mestskej časti Bratislava-Petržalka na podpísanie kúpnej zmluvy o prevode vlastníckeho práva k nehnuteľnosti uvedenej v článku 1. 

Článok 3

1.	Predávajúci predáva nehnuteľnosť uvedenú v článku 1 tejto zmluvy, a to pozemok parc. č. 3662/20 – ostatné plochy o výmere 516 m2, evidovaný Správou katastra pre hlavné mesto SR Bratislavu ako parcelu registra „C“, za cenu ................................,- € (slovom ..................................................................Eur) kupujúcemu, ktorý ho kupuje za túto cenu do svojho vlastníctva. Predaj sa uskutočňuje podľa § 9a ods. 1 písm. a) zákona č. 138/1991 Zb. o majetku obcí v znení neskorších predpisov.

2.	Kupujúci berie na vedomie, že ako vybratý účastník v obchodnej verejnej súťaži podlieha v súlade s bodom 5.17. súťažných podmienok schváleniu v Miestnom zastupiteľstve mestskej časti Bratislava-Petržalka.

3.	Kupujúci dáva svojím podpisom na tejto zmluve súhlas k tomu, že predávajúci v čase podpisovania kúpnej zmluvy doplnil v článku 3 v bode 4 tejto zmluvy dátum schválenia vybratého účastníka v Miestnom zastupiteľstve mestskej časti Bratislava-Petržalka, ako aj číslo uznesenia miestneho zastupiteľstva, ktorým bol vybratý účastník schválený.

4.	Vybratého účastníka, to znamená kupujúceho, schválilo  Miestne zastupiteľstvo mestskej časti Bratislava-Petržalka na svojom zasadnutí dňa .........................uznesením č. .......................................

Článok 4

1.	Kupujúci vyhlasuje, že dňa .........................zložil na účet predávajúceho č. 1800599001/5600 vedený v DEXIA banke Slovensko, a. s., Bratislava variabilný symbol 352010 finančnú zábezpeku vo výške 13 900,- €, ktorá sa započítava podľa podmienok obchodnej verejnej súťaže do kúpnej ceny.

2.	Kupujúci dáva svojím podpisom na tejto zmluve súhlas k tomu, aby predávajúci v čase podpisovania kúpnej zmluvy doplnil v článku 4 v bode 3. tejto zmluvy výšku doplatku kúpnej ceny ako rozdiel medzi kúpnou cenou celkom a zaplatenou finačnou zábezpekou.

3.	Kupujúci je povinný uhradiť doplatok kúpnej ceny vo výške ............................€ nasledovne: 
a) čiastku 50% z kúpnej ceny nehnuteľnosti t.j. .............. €
           slovom : .........................................................
           na účet hlavného mesta SR Bratislavy vedený vo VÚB,a.s. Bratislava-mesto,
           č.účtu : 2776404757/0200, variabilný symbol 3510

       b)  čiastku 50% z kúpnej ceny nehnuteľnosti t.j. ............... €
            slovom : .........................................................
            na účet mestskej časti Bratislava-Petržalka  vedený v DEXIA banke, a.s.
            č.účtu : 1800599001/5600, variabilný  symbol  352010
            naraz do 30 dní odo dňa podpísania tejto kúpnej zmluvy druhou zmluvnou stranou a to na základe fotokópie kúpnej zmluvy podpísanej obidvoma zmluvnými stranami. V tej istej lehote kupujúci uhradí na účet mestskej časti Bratislava-Petržalka 1800599001/5600, variabilný symbol 366220 náklady na vyhotovenie znaleckého posudku č. 46/2010 znalca  Ing. Jozefa Blanára zo dňa 17. 3. 2010 vo výške 120,- €.

4.	Zmluvné strany sa dohodli, že ak kupujúci neuhradí rozdiel medzi kúpnou cenou a zábezpekou naraz do 30 dní od podpísania kúpnej zmluvy oboma zmluvnými stranami, má sa za to, že obe zmluvné strany od tejto zmluvy odstúpili a táto zmluva sa od počiatku zrušuje.
V prípade zrušenia zmluvy sa zmluvné strany riadia ustanoveniami Občianskeho zákonníka.

Článok 5

1.	Kupujúci vyhlasuje, že mu je predmet kúpy uvedený v článku 1. tejto zmluvy dobre známy a že ho kupuje v takom stave, v akom sa nachádza.

2.	Kupujúci bol oboznámený s tým, že z hľadiska platného Územného plánu hlavného mesta SR Bratislavy je predmet kúpy posudzovaný ako nehnuteľnosť nachádzajúca sa v rozvojom území funkčne určenom na občiansku vybavenosť celomestského a nadmestského významu.

3.	Znaleckým posudkom č. 46/2010 zo dňa 17. 3. 2010, ktorý vyhotovil Ing. Jozef Blanár, znalec z odboru stavebníctvo, bol pozemok parc. č. 3662/20 ocenený na sumu 134,64 €/m2, t. j. celkom 69 500,- €.

Článok 6

1.	Predávajúci vyhlasuje, že na predávaných nehnuteľnostiach neviaznu žiadne dlhy, bremená, ani iné právne povinnosti.

2.	Predávajúci vyhlasuje, že nemá vedomosť o tom, že by bol ku dňu uzavretia tejto kúpnej zmluvy uplatnený nárok na navrátenie vlastníctva k predmetu predaja.

Článok 7

1.	Kúpna zmluva nadobúda platnosť dňom podpisu oboma zmluvnými stranami a účinnosť dňom povolenia vkladu vlastníckeho právo príslušným katastrom nehnuteľností.

2.	Návrh na vklad do katastra nehnuteľností podá predávajúci do 10 dní po zaplatení kúpnej ceny a nákladov na vyhotovenie znaleckého posudku – za ich zaplatenie sa považuje pripísanie na účet predávajúceho. Kupujúci sa zaväzuje odovzdať kolkové známky potrebné na povolenie vkladu do katastra nehnuteľností kontaktnej osobe uvedenej v bode 3 vyhlásenia obchodnej verejnej súťaže najneskôr do zaplatenia kúpnej ceny. V opačnom prípade sa plynutie 10-dňovej lehoty na podanie návrhu na vklad do katastra nehnuteľností posúva odo dňa doručenia kolkových známok a zaplatenia ďalších požadovaných nákladov.

3.	Kupujúci nadobudne vlastnícke právo k predávaným nehnuteľnostiam vkladom do katastra nehnuteľností.

4.	Právne účinky vkladu vlastníckeho práva vznikajú na základe právoplatného rozhodnutia o jeho povolení príslušnou správou katastra. Rozhodnutie o povolení vkladu vlastníckeho práva nadobúda právoplatnosť dňom vydania rozhodnutia.

5.	Do doby povolenia vkladu sú účastníci tejto zmluvy viazaní dohodnutými podmienkami zmluvy.

6.	Kupujúci súhlasí so spracovaním osobných údajov v zmysle zákona č. 428/2002 Z. z. o ochrane osobných údajov v znení neskorších predpisov.

Článok 8

1.	Kúpna zmluva je vyhotovená v deviatich rovnopisoch s platnosťou originálu, z ktorých dva exempláre budú predložené Správe katastra pre hlavné mesto SR Bratislavu k návrhu na vklad vlastníckeho práva, štyri rovnopisy dostane predávajúci a dva rovnopisy budú doručené na Magistrát hlavného mesta SR Bratislavy pre evidenčné a archívne účely v súlade s požiadavkou uvedenou v liste Andreja Ďurkovského, primátora hlavného mesta SR Bratislava č. j. MAGS SNM-41366/10-2/262600 zo dňa 4. 6. 2010 (predchádzajúci súhlas primátora č. 14 01 0063 10 a udelenie plnej moci na podpísanie kúpnej zmluvy). Kupujúci dostane po podpise zmluvy oboma zmluvnými stranami jej fotokópiu za účelom splnenia povinností vyplývajúcich mu z tejto zmluvy, rovnopis mu predávajúci odovzdá najneskôr do 10 dní odo dňa zaplatenia kúpnej ceny vrátane ďalších požadovaných nákladov uvedených v tejto zmluve.

2.	Zmluvné strany vyhlasujú, že ich zmluvná voľnosť nie je obmedzená, zmluvu uzatvorili na základe slobodnej vôle, zmluva nebola uzavretá v tiesni a ani za nápadne nevýhodných podmienok, zmluvu si prečítali, jej obsahu rozumejú a na znak súhlasu ju podpísali.

3.	Práva a povinnosti neupravené touto zmluvou sa riadia príslušnými ustanoveniami Občianskeho zákonníka a ostatnými platnými všeobecne záväznými právnymi predpismi.

Bratislava dňa .....................................	               Bratislava dňa ....................................

PREDÁVAJÚCI:	               KUPUJÚCI:

.............................................................                              ............................................................

za hlavné mesto SR Bratislavu
Milan   F t á č n i k
starosta mestskej časti
Bratislava-Petržalka
na základe plnej moci zo dňa 
4. 6. 2010